Caria — Kaunos (Dalyan, nr.) — 2nd c. BC — L. Robert, Hellenica VII (1949) 171-188 — G. Petzl, IK Smyrna II,1 579, II — McC. Kaunos 2
Region: Asia Minor — Caria 

εδοξε τηι βουληι και τωι δημωι στρατηγων και αθηνοδωρου του μενεκρατου γνωμηι επειδη του δημου πεμψαντος προς καυνιους τον αιτησομενον δικαστας και γραμματεα ο δημος ο καυνιων φιλος υπαρχων και ευνους τωι δημωι την πλειστην σπουδην προσηνεγκατο περι την εξα[π]οστολην των τε δικαστων και του γραμματεως και ο συνεξαποσταλεις δε τοις δικασταις γραμματευς πυθιων δημητριου την καθ εαυτον χρε[ια]ν παρεσχετο προθυμως σπουδης και [φι]λοτιμιας ουθεν ελλειπων οπως ουν και ο δημος φαινηται καταξιαν αποδιδους χαριν τωι γραμματει της τε κακοπαθιας και της χρειας ης προσηνεγκατο περι την γραμματειαν δεδοχθαι επηνησθαι πυθιωνα δημητριου καυνιον και στεφανωσαι αυτον θαλλου στεφανωι εν τοις πρωτοις διονυσιοις οταν και αι τοις δικασταις εψηφισμεναι τιμαι αναγγελλωνται τον δε ειρημενον πρεσβ[ευτ]ην αφικομενον προς καυνιους εμφανισαι τε περι του γραμματεως ην προσηνεγκατο σπουδην και φιλοτιμιαν περι την γραμματειαν και ην εποιησατο ευκοσμιαν περι την επιδημιαν και παρακαλειν αυτους τας εψηφισμενας τιμας τωι γραμματει αποδεξασθα[ι κ]αι την αναγγελιαν ποιησασθαι παρ εαυτοις οταν και τας τοις δικασταις εψηφισμενας τιμας αναγγελλωσιν αναγραψαι δε και τουτο το ψηφισμα εις την στηλην εις ην και το τοις δικασταις εψηφισμενον αναγραφησεται. περι δε πολιτειας αυτωι τε και τοις εκγονοις τον βουλομ[ε]νον των πολιτων οις εξεστιν προγραψασθαι και εισενεγκειν εν τοις εννομοις χρονο[ις] τοδε το ψηφισμα αναγεγραφθαι. πρεσβευτης ειρεθη αθηνοδωρος μενεκρατου.